# Glade interfaze-diseinatzailearen eskuliburua

## Sarrera

Glade interfaze-diseinatzailea erabiliz GTK+ aplikazioen erabiltzaile-interfazeen diseinuak sortu eta edita daitezke.

Erabiltzailearen interfazea eraikitzeko blokeen aukera zabala ematen du GTK+ liburutegiak, hala nola testu-koadroak, elkarrizketa-koadroen etiketak, kontrol-laukiak eta menuak. Eraikitzeko bloke horiei trepetak esaten zaie. Erabiltzailearen interfaze grafiko batean trepetak jartzeko erabil dezakezu Glade. Trepeta horien diseinua eta propietateak aldatzeko aukera ematen du Glade-k. Trepeten eta aplikazioen iturburu-kodearen arteko konexioak gehitzeko ere erabil daiteke Glade.

Glade-n diseinatutako erabiltzailearen interfazeak XML formatuan gordetzen dira, kanpoko tresnetan integratzea errazteko. XML deskribapenetatik erabiltzailearen interfaze grafikoak dinamikoki sortzeko, libglade liburutegia erabil daiteke.

## Erabiltzen hastea

### Glade abiaraztea

Aukera hauek dituzu Glade abiarazteko:

Aplikazioak menua

- Aukeratu Programazioa Glade .

Komando-lerroa

- Glade komando-lerrotik abiarazteko, idatzi `glade` eta sakatu Sartu.

### Glade abiaraztean

Glade; abiaraztean, leiho hau bistaratzen da.

#### Gladeren eskuliburua

Glade aplikazioaren leihoa erakusten du.

Gladeren leihoan elementu hauek daude:

Menu-barra

- Menu-barrako menuek Gladeren fitxategiekin lan egiteko behar dituzun komando guztiak dituzte.

Tresna-barra

- Menu-barratik atzi ditzakezun komandoen azpimultzo bat dago tresna-barran.

Diseinu-area

- Erabiltzailearen interfazea bisualki edita daiteke diseinu-arean.

Paleta

- Erabiltzailearen interfazea eraikitzeko erabil daitezkeen trepetak daude paletan.

Ikuskatzailea

- Proiektuko trepetei buruzko informazioa bistaratzen du ikuskatzaileak.

Propietate-editorea

- Trepeten propietateak aldatzeko eta iturburu-kodeari konexioak gehitzeko erabiltzen da propietate-editorea.

Egoera-barra

- Gladeren uneko jarduerari buruzko informazioa eta menu-elementuei buruzko testuinguru-informazioa bistaratzen ditu egoera-barrak.

## Proiektuekin lan egitea

### Proiektu berria sortzea

Proiektu berri bat sortzeko, aukeratu Fitxategia Berria. Proiektu huts bat bistaratzen du aplikazioak Gladeren leihoan.

### Proiektu bat irekitzea

Lehendik dagoen proiektu bat irekitzeko, aukeratu Fitxategia Ireki. Aplikazioak Gladeren leihoan bistaratzen du proiektua.

### Proiektua gordetzea

Aukera hauek dituzu proiektuak gordetzeko:

- Lehendik dagoen proiektu-fitxategi batean aldaketak gordetzeko, aukeratu Fitxategia Gorde.

- Proiektu-fitxategi berri bat gordetzeko edo lehendik dagoen proiektu-fitxategi bat beste izen batekin gordetzeko, aukeratu Fitxategia Gorde honela. Idatzi proiektu-fitxategiaren izena Gorde honela elkarrizketa-koadroan, eta sakatu Gorde .

## Trepetekin lan egitea

### Paletaren leihoko trepetak hautatzea

Paleta leihoko trepetekin lan egiteko aukera hauek dituzu:

Hautapen modua

- Hautapen modua erabiltzeko, egin klik Hautatzailea gezian. Erakusleak gezi-itxura hartzen du, hautapen modua aktibatua dagoela adierazteko. Modu horretan, proiektuko trepetak hautatzeko erabiltzen da sagua. Ondoren, Propietateak leihoa erabil dezakezu trepeten propietateak editatzeko.

  Trepeten laster-menuak ere erabil ditzakezu trepetak hautatzeko. Egin klik eskuineko botoiarekin trepetaren gainean, trepeten laster-menua irekitzeko.

  Mota jakin bateko trepeta bat baino gehiago gehi ditzakezu Paletatik, trepetak hautatzean Kontrol tekla sakatua mantenduta. Hautatzailea gezian edo Paletako beste trepeta batean klik egin behar da modu normalera itzultzeko.

Trepetak kokatzeko modua

- Trepetak kokatzeko modua erabiltzeko, hautatu Paleta leihoko trepeta bat. Erakusle-gehi-gurutze bihurtzen da erakuslea, trepeta gehienak aukeratzerakoan Edukiontzien, goi-mailako trepeten eta abarren barruan koka ditzakezu trepetak. Trepeta kokatu ondoren, hautapen modura itzultzen da.

Goi-mailako kokapen modua

- Goi-mailako kokapen modua erabiltzeko, hautatu goi-mailako gisa definitutako trepeta bat Paleta leihoan. Paleta leihoan goi-mailako trepeta bat hautatzean, mahaigainean agertzen da trepeta hori. Trepeta hori edita dezakezu, orduan. Goi-mailako trepeta hautatu ondoren, hautapen modura itzultzen da.

### Proiektuko trepetak antolatzea

Trepeten edukiontziak edo kutxak erabiltzen dira proiektu-leihoan trepetak konposatzeko eta antolatzeko. Paleta leihoko trepeta-edukiontzi hauek aukera ditzakezu:

- Kutxa horizontala

- Kutxa bertikala

- Taula

- Kokaleku finkoak

- Botoi-kutxa horizontala

- Botoi-kutxa bertikala

- Panel horizontalak

- Panel bertikalak

- Ohar-koadernoa

- Markoa

- Korritze-barrak dituen leihoa

- Leihatila

Diseinu-egitura konplexuak sortzeko, kutxak habiara ditzakezu. Kutxa horizontalak eta bertikalak sortzean, zenbat errenkada edo zutabekoak sortu behar diren galdetzen du Gladek; baina, gero, erraz gehi edo ken daitezke errenkadak eta zutabeak.

Behar dituzun kutxa guztiak sortu ondoren, bestelako trepetak gehi diezazkiekezu kutxei, hala nola etiketak, botoiak eta trepeta konplexuagoak. Kontuan izan trepetak konposizioaren arabera paketatzen dituela Gladek; hala, lan aspergarri handia ekiditen da. Aplikazioa lokalizatzean, hizkuntza desberdinetako etiketa-tamaina desberdinak sartzeko leihoen tamaina aldatzea gaitzen du kutxak erabiltzeak.

### Trepeta bat arbelean kokatzea

Guraso bateko trepeta kendu eta arbelean kokatzeko, hautatu trepeta eta, ondoren, aukeratu Editatu Ebaki.

### Trepeta bat arbelean kopiatzea

Trepeta bat arbelean kopiatzeko, hautatu trepeta eta, ondoren, aukeratu Editatu Kopiatu. Gurasoari lotua gelditzen da jatorrizko trepeta.

### Arbeleko trepeta proiektuan itsastea

Arbeleko trepeta bat proiektuan itsasteko, aukeratu Editatu Itsatsi.

Trepeta guztiek izen esklusiboa izan behar dute Gladen. Trepeta bat ebakitzen denean, eta, ondoren, trepeta hori proiektuan itsasten denean, trepetak eta trepetaren ume guztiek jatorrizko izenak mantentzen dituzte. Trepeta bat kopiatzen denean, edo trepeta bat proiektuan behin baino gehiagotan itsasten denean, izen berriak sortzen ditu Gladek kopiatutako trepetentzat.

### Trepeta bat ezabatzea

Guraso bateko trepeta bat ezabatzeko, arbelean kokatu gabe, hautatu trepeta eta, ondoren, aukeratu Editatu Ezabatu.

### Trepeten propietateak aldatzea

Propietate-editorea erabiltzen da hautatutako trepetaren propietateak editatzeko. Trepeta baten propietate bat aldatzeko, hautatu trepeta eta, ondoren, idatzi balio zuzena propietate-leihoko propietate-eremuetako batean.

## Glade-ri buruz

Glade-ren garatzaileek eta GNOME komunitateko boluntarioek mantentzen dute Glade. Glade-ri buruzko informazio gehiago lortzeko, bisitatu Glade-ren webgunea.

Programa-errore baten berri emateko, edo aplikazio naiz eskuliburuari buruzko iradokizunak egiteko, erabili auzien jarraipena egiteko dugun sistema.

Informazio-iturri bikainak dira Glade-ren erabiltzaileen eta garatzaileen posta-zerrendak ere. Izena emateaz gain, zerrendako fitxategiak araka ditzakezu esteka horiek berak erabiliz.

Programa hau Free Software Foundation-ek argitaratutako GNU Lizentzia Publiko Orokorraren 2. bertsioan edo (nahiago baduzu) bertsio berriago batean jasotako baldintzen arabera banatzen da. Lizentzia horren kopia estekahonetan edo programa honen iturburu-kodean sartutako COPYING fitxategian aurkituko duzu.